OzLabs/hebrew-wiki-articles huggingface dataset:
בר שם-אור

בר שם-אור (נולד ב-25 במאי 1989) הוא כתב ומגיש בתוכנית הצינור בערוץ 13.

== ביוגרפיה ==
נולד וגדל בשכונת מעוז אביב בתל אביב, אביו הוא העיתונאי ואיש התקשורת יונתן שם-אור ואימו טל רביב.

שירת בגלי צה"ל ככתב ספורט וחדשות חוץ. בדסק החוץ ערך סדרת ראיונות טלפוניים עם דיפלומטים זרים, חברי ועדת דו"ח גולדסטון. בתום שירותו זכה בפרס גלי צה"ל לכתב אקטואליה מצטיין.

מ-2010 עבד כשנה ככתב בדסק החוץ של חדשות ערוץ עשר.

בין השנים 2011–2013 עבד ככתב בתוכנית "צינור לילה" עם גיא לרר. במסגרת תפקיד זה חשף בין השאר פרשות בנוגע לרשת האפלה (Dark Net),<ref></ref> ההאקר הסעודי, הדלפת מספרי הזהות והאשראי של בכירי מערכת הביטחון ומינויו של הנשיא לשעבר ביל קלינטון ללוביסט של חברת נובל אנרג'י.<ref></ref>

החל מ-2013 שימש ככתב חדשות חוץ במהדורת החדשות המרכזית של ערוץ עשר.

בשנים 2014 ו-2015 הגיש מספר פינות שעסקו בחדשות חוץ בתוכנית לונדון וקירשנבאום.

ב-2017 החל לעבוד ככתב מגזין ותחקירים בתוכנית הצינור בערוץ 13, עם גיא לרר ושי-לי שינדלר. בין התחקירים הבולטים בהם לקח חלק היו פרויקט "השוטרים במסכה" שחשף את מצבה של המשטרה<ref></ref>; חשיפת המפלגה שהקים יגאל עמיר, רוצח ראש הממשלה יצחק רבין, מהכלא<ref></ref>; מכרז הביטוח הלאומי עבור תוכנת מעקב עבור נכים<ref></ref>; פרשת הכספומטים התקולים של בנק הפועלים; אמירות של הרב הראשי הספרדי יצחק יוסף כנגד מי שאינם אוכלים כשר<ref></ref>; ניסיונות להפצת דיסאינפומרציה באמצעות תשתיות אירניות; מלחמה בפייק ניוז במהלך מגפת הקורונה; וסדרת ראיונות עם שופטים פולנים והונגרים בתפקיד ובדימוס על רקע הרפורמה המשפטית.<ref></ref>

ב-2022 הגיש שם-אור פודקאסט באתר ynet שעסק בתרבות הרשת, במסגרתו ראיין אושיות רשת מרכזיות לשיחות אישיות. במקביל שימש כמגיש תוכניות אקטואליה ב-ynet רדיו.

== חיים אישיים ==
נשוי לשחקנית נופר אליהו ומתגורר בתל אביב.

נכדה של העיתונאית והסופרת אורה שם אור, אחיינה של הפזמונאית והסופרת מירית שם אור ובן דודן של הזמרות שרונה ודניאלה פיק (האחיות פיק), השחקנית תמר שם אור והסופרת והמתרגמת דנה שם-אור.<ref></ref>

== קישורים חיצוניים ==
* בר שם-אור ב[https://twitter.com/Bar_ShemUr?ref_src=twsrc%5Egoogle%7Ctwcamp%5Eserp%7Ctwgr%5Eauthor רשת הטוויטר]
* 
* [https://www.ynet.co.il/topics/בר_שם_אור ברשת עם בר שם אור], ynet פודקאסטים
* 
* 

== הערות שוליים ==

קטגוריה:עיתונאים ישראלים
קטגוריה:חיילי גלי צה"ל
קטגוריה:מגישי חדשות ישראלים
קטגוריה:מנחי טלוויזיה ישראלים
קטגוריה:סגל רשת
קטגוריה:בוגרי תיכון ליידי דייוויס (תל אביב)
קטגוריה:בוגרי אוניברסיטת תל אביב
קטגוריה:בוגרי אוניברסיטת ניו יורק
קטגוריה:ישראלים שנולדו ב-1989
יורגוס סיגלאס

יורגוס סיגלאס (ביוונית: Γιώργος Σιγάλας; נולד ב-31 ביולי 1971), הוא כדורסלן עבר ומאמן כדורסל יווני המשמש כעוזר מאמן באריס סלוניקי מליגת העל היוונית בכדורסל.

במהלך שנות ה-90 של המאה ה-20 היה הסווינגמן היווני הקפטן של אולימפיאקוס מהליגה היוונית והיורוליג, וכן של נבחרת יוון בכדורסל. במהלך קריירת המשחק נחשב סיגלאס, שכונה "רמבו", לאחד משחקני ההגנה האירופיים הטובים ביותר בדורו.

סיגלאס הוביל את אולימפיאקוס לאליפות היורוליג ב- ולשתי הופעות נוספות בגמר היורוליג, ב- וב-. עם נבחרת יוון הוא השתתף בשש אליפויות אירופה רצופות (1993–2003), והגיע לחצי הגמר בשלוש הראשונות. סיגלאס גם לקח חלק בנבחרות שהגיעו לחצי הגמר באליפות העולם בכדורסל 1994 ובאליפות העולם בכדורסל 1998 ובנבחרת שסיימה במקום החמישי בטורניר הכדורסל באולימפיאדת אטלנטה (1996).

== קריירה מקצועית ==
סיגלאס החל את דרכו המקצועית ב-1988 במדי אולימפיאקוס, במדיה זכה בחמש אליפויות יוון רצופות בין 1993 ל-1997 ובשני גביעי יוון, ב-1994 וב-1997. הוא גם שימש כקפטן הקבוצה.

ב- זכה עם אולימפיאקוס בכתר המשולש, כלומר זכייה בליגה היוונית, בגביע היווני ובאליפות היורוליג באותה עונה. נכון לשנת 2023, זו עדיין הפעם היחידה שזה קרה בהיסטוריה של המועדון.

לאחר מכן עזב סיגלאס את אולימפיאקוס והצטרף לאולימפיה מילאנו מהליגה האיטלקית והיורוקאפ. בעונת הוא הגיע עם הקבוצה לגמר היורוקאפ, בו הפסידה לז'לגיריס קובנה.

ב-1998 חזר ליוון, וחתם באריס סלוניקי. בשנת 2000 הוא עבר ליריבתה העירונית של אריס, פאוק סלוניקי, ושיחק במדיה עד 2002.

את עונת 2002/03 החל סיגלאס בגרנדה מליגת ה-ACB הספרדית, ובאמצעה עבר לוויולה רג'ו קלבריה מליגת העל האיטלקית.

בשלהי קריירת המשחק המקצוענית שלו חזר סיגלאס לליגה היוונית. הוא שיחק במקדוניקוס בעונת 2003/04, בפאניוניוס ב-2004/05, וסיים את הקריירה שלו באריס סלוניקי, במדיה שיחק בשנים 2005–2007.

== קריירה בנבחרת הלאומית ==
===בנבחרות הצעירות===
ב-1990 ערך סיגלאס את הופעת הבכורה שלו בנבחרת הלאומית של יוון, במדי נבחרת הנוער באליפות אירופה בכדורסל עד גיל 18. ב-1992 זכה עם נבחרת יוון בכדורסל עד גיל 20 במדליית כסף באליפות אירופה לנבחרות עתודה.

=== הנבחרת הבוגרת ===
סיגלאס הקפטן הוותיק של נבחרת יוון בכדורסל. הוא הופיע במדיה ב-185 משחקים, כולל שש אליפויות אירופה רצופות (1993, 1995, 1997, 1999, 2001 ו-2003).

כמו כן ייצג סיגלאס את יוון במשחקים האולימפיים, כששיחק במדיה בטורניר הכדורסל באולימפיאדת אטלנטה (1996). סיגלאס הופיע במדי הנבחרת בשתי אליפויות עולם, ב-1994 וב-1998.

== לאחר הפרישה ==
לאחר פרישתו ממשחק פעיל שימש סיגלאס פרשן כדורסל במשחקי היורוליג ביוון, ושימש כמאמן נבחרת יוון בכדורסל עד גיל 20. לאחר מכן אימן את ארמיס לגקאדה ואגלאו מהליגות הנמוכות ביוון, ואת קראבנוס מליגת העל הקפריסאית בכדורסל.

בינואר 2020 מונה לעוזר מאמן היראקליס מליגת העל היוונית, ולאחר מכן שימש באותו תפקיד בקולוסוס רודוס. מאז 2022 הוא משמש עוזר מאמן באריס סלוניקי מליגת העל היוונית והיורוקאפ.

== קישורים חיצוניים ==

== הערות שוליים ==

קטגוריה:כדורסלני פאוק סלוניקי
קטגוריה:כדורסלני פאניוניוס
קטגוריה:כדורסלני אולימפיאקוס
קטגוריה:כדורסלני אולימפיה מילאנו
קטגוריה:מאמני כדורסל יוונים
קטגוריה:כדורסלני גרנדה
קטגוריה:כדורסלנים באולימפיאדת אטלנטה (1996)
קטגוריה:מאמני אריס סלוניקי בכדורסל
קטגוריה:כדורסלני אריס סלוניקי
קטגוריה:כדורסלני נבחרת יוון
קטגוריה:כדורסלנים יוונים
קטגוריה:ספורטאים יוונים באיטליה
קטגוריה:ספורטאים יוונים בספרד
קטגוריה:יוונים שנולדו ב-1971
סטפני האלט

סטפני האלט (נולדה ב-1977) היא דיפלומטית אמריקאית המכהנת כסגנית שגריר ארצות הברית בישראל החל מנובמבר 2023.<ref></ref>

קודם לכן כיהנה כממונה על היחסים לתקופת ביניים בארצות הברית בירושלים מיולי 2023 ועד נובמבר 2023, בפועל ממלאת מקום השגריר עם עזיבת השגריר תומאס ריצ'רד ניידס ועד למינויו של ג'ק לו.<ref name="auto1"></ref>

== ביוגרפיה ==
=== תחילת דרכה ===
האלט סיימה את לימודיה באוניברסיטת ג'ורג' וושינגטון ובאוניברסיטת קיימברידג'.<ref name="auto"></ref>

=== קריירה דיפלומטית ===
האלט החלה דרכה בשירות הדיפלומטי במשרד לענייני איראן ובמרכז המבצעים של מחלקת המדינה בוושינגטון הבירה, וכן במשימות בקונסוליות של ארצות הברית במונטריי, מקסיקו וג'דה, ערב הסעודית.

בהמשך שירתה בתפקידים כמו סגן ראש הנציגות בשגרירות ארצות הברית בניקוסיה, קפריסין, וסגן ראש הנציגות בשגרירות ארצות הברית במוסקט, עומאן. היא גם עבדה כסגנית מנהלת סגל המזכירות המינהלית בוושינגטון, ומילאה תפקידים כמו ראש מדור פוליטי וכלכלי בשגרירות ארצות הברית במנאמה, בחריין, וסגנית יועצת מדינית בשגרירות ארצות הברית בקהיר, מצרים.

=== ממונה על היחסים בישראל ===
ב-21 ביולי 2023, מונתה האלט לממונה על היחסים לתקופת ביניים בשגרירות ארצות הברית בירושלים. קודם לתפקיד זה שימשה כסגנית ראש הנציגות בישראל וכן כיהנה בתפקיד ממלאת מקום מנהל בכיר למזרח התיכון וצפון אפריקה וכן מנהלת היחסים במפרץ במועצה לביטחון לאומי.<ref></ref>

בציוץ הראשון שלה כעומדת בראש השגרירות, היא הודתה לשגריר ארצות הברית לשעבר בישראל טום נידס על "מחויבותו להבטיח שהקשרים בין ארצות הברית וישראל יישארו מוצקים." היא הביעה תמיכה ביחסי ארצות הברית–ישראל, ואמרה "אני מצפה להמשיך בעבודת חיזוק הקשר הבלתי מעורער בין ארצות הברית וישראל כממונה על היחסים בשגרירות ארצות הברית בישראל". בראיון שהעניק ל-The Times of Israel אמר השגריר היוצא טום נידס כי האלט "מעולה. היא פקידה בכירה מבריקה ומנוסה בשירות החוץ. אני מפקיד את השגרירות בידיים טובות".

בספטמבר, ממשל ג'ו ביידן הודיע כי לא יאשר שגריר אחר בישראל לפני הבחירות לנשיאות ארצות הברית ב-2024 בגלל הקשיים לקבל לאשר מינוי כזה בסנאט באקלים הפוליטי הנוכחי בארצות הברית ולאור התמשכות ההליך. משמעות הדבר היא שהאלט היה אמורה להמשיך בתפקידה כממונה על היחסים בשגרירות ארצות הברית בירושלים עד 2024.<ref></ref>

על רקע מתקפת חמאס על ישראל באוקטובר 2023, אמרה האלט כי "התמונות שיצאו מדרום ישראל של אזרחים הרוגים ופצועים בידי מחבלים מעזה מעוררות דחייה". היא אישרה כי ארצות הברית עומדת לצד ישראל,<ref></ref> וכי היא תומכת באופן מלא בזכותה של ישראל להגן על עצמה מפני פעולות טרור כאלה.<ref></ref> בהמשך החליט הנשיא ביידן למנות שגריר קבוע ומיניו של ג'ק לו אושר בקונגרס ב-31 באוקטובר 2023 וב-5 בנובמבר 2023, הגיש לו את כתב האמנה לנשיא הרצוג.<ref></ref>

==קישורים חיצוניים==

== הערות שוליים ==

האלט
קטגוריה:סמנכ"לי תפעול אמריקאים
קטגוריה:בוגרות אוניברסיטת ג'ורג' וושינגטון
קטגוריה:בוגרי אוניברסיטת ג'ורג' וושינגטון
קטגוריה:בוגרות אוניברסיטת קיימברידג'
קטגוריה:בוגרי אוניברסיטת קיימברידג'
קטגוריה:אמריקאיות שנולדו ב-1977
קטגוריה:אמריקאים שנולדו ב-1977
הפיקוד האסטרטגי (הממלכה המאוחדת)

הפיקוד האסטרטגי (באנגלית: Strategic Command או בקיצור: StratCom), בעבר "פיקוד הכוחות המשולבים", היא מסגרת פיקודית במשרד הביטחון של בריטניה האמונה על היכולות והיחידות הרב-זרועיות של הכוחות המזוינים של בריטניה.

הפיקוד הוא אחד המרכיבים המרכזיים של משרד הביטחון והוא נמצא תחת הפיקוד המרכזי לצד פיקוד הצבא, פיקוד האוויר והמשרד הראשי. הפיקוד האסטרטגי מרכז את היכולות הרב-זרועיות, בהן בסיסי קבע מחוץ לבריטניה, יחידות סייבר, מודיעין, לוגיסטיקה ואימון רב-זרועיות, לצד יחידות פיתוח, מבצעים וטכנולוגיית מידע. הפיקוד אמון גם על מנהלת הכוחות המיוחדים המרכזת את כלל יחידות הכוחות המיוחדים מהזרועות השונות של הכוחות הבריטים.

==יחידות הפיקוד==
* בסיסי קבע משולבים:
** אקרוטירי ודקליה (קפריסין)
** איי פוקלנד
** גיברלטר
** דייגו גרסיה (הטריטוריה הבריטית באוקיינוס ההודי)
* מודיעין ההגנה
** קבוצת הסייבר הרב-זרועית
** קבוצת המודיעין הרב-זרועית
** קבוצת אימון והכשרה
* שרותי רפואת ההגנה
* מנהלת היכולות המשולבות
* מנהלת הלוגיסטיקה והסיוע
* מנהלת הכוחות המיוחדים
* דיגיטל ההגנה (טכנולוגיית מידע)
* פיתוח רב-זרועי
* מבצעים רב-זרועי
* קבוצת יישום הגבלות נשק
* צוות ייעוץ והכשרה ללוחמה בטרור

==מפקדי הפיקוד==
* מרשל אוויר ראשי סר סטיוארט פיץ': דצמבר 2011 – אפריל 2012.
* גנרל סר ריצ'רד ברונס: אפריל 2013 – אפריל 2016.
* גנרל סר כריסטופר דוורל: אפריל 2016 – מאי 2019.
* גנרל סר פטריק סנדרס: מאי 2019 – מאי 2022.
* גנרל סר ג'יימס הוקנהול: מאי 2022 – כיום.

==קישורים חיצוניים==
* 

קטגוריה:משרד ההגנה (הממלכה המאוחדת)
קטגוריה:הכוחות המזוינים של בריטניה
Human After All (שיר של דאפט פאנק)

Human After All הוא שיר מתוך אלבום האולפן השלישי של צמד המוזיקה האלקטרונית הצרפתי דאפט פאנק, Human After All, שיצא לאור ב־21 באוקטובר 2005. הסינגל כולל רמיקסים של השיר שהופיע באלבום Human After All: Remixes.<ref></ref> השיר הגיע למקום ה־93 במצעד הסינגלים הצרפתי.

== רקע ==
Human After All הוא הסינגל היחיד מהאלבום שיצא ללא קליפ נלווה. דאפט פאנק תכננו במקור להפיק קליפ, אך בסופו של דבר הוא הפך לסרט העלילתי "אלקטרומה של דאפט פאנק" שנכתב ובוים על ידי הצמד.<ref></ref>

דאפט פאנק הפיקו את השיר Heartbreaker של טריאקי בויז, שכולל אלמנטים של השיר.<ref></ref> MTV אוסטרליה השתמשו בקודה של Human After All בחלק "עולה" של פורמט הערוץ שלהם. גרסת רמיקס של השיר הופיעה במשחק הווידאו DJ Hero 2.<ref></ref>

באלבום Alive 2007, השיר מופיע עם השיר Superheroes מהאלבום Discovery ו־Rock'n Roll מהאלבום Homework. השיר הופיע גם בהדרן בדיסק הבונוס של Alive 2007, בשילוב עם השיר Together של הצמד Together, גרסה חוזרת של One More Time מתוך Discovery והשיר Music Sounds Better with You של סטארדאסט.<ref></ref>

== רשימת רצועות ==

התקליטור כלל רשימת רצועות שהודפסה באופן שגוי בחלק האחורי של מארז הדיסק. הוא ציין את הרמיקס של סבסטיאן כרצועה השנייה, את הרמיקס של ג'אסטיס כרצועה השלישית, ואת גרסת אמפרור מאשין כרצועה החמישית. סינגל פרומו בגודל 12 אינץ' שוחרר גם הוא עם רשימת השירים המתאימה, כאשר צד א' מכיל את שלושת השירים הראשונים וצד ב' מכיל את שלושת הנותרים.<ref></ref>

== קישורים חיצוניים ==

== הערות שוליים ==

קטגוריה:שירי 2005
קטגוריה:סינגלים מ-2005
קטגוריה:שירי דאפט פאנק
קטגוריה:שירים באנגלית
קטגוריה:סינגלים בהוצאת וירג'ין רקורדס
עם ישראל חי (שיר של איל גולן)

"עם ישראל חי" הוא שיר של הזמר הישראלי איל גולן, השיר יצא לאור ב-19 באוקטובר 2023, במהלך מלחמת חרבות ברזל, ונכנס לאלבום בעל אותו שם

עם ישראל חי הפך לאחד מלהיטיו הגדולים של אייל גולן בכל הזמנים ואף זכה לתמיכה מכל הקהילות היהודיות ברחבי העולם שאימצו את השיר כהמנון לחיזוק הפנימי בעם היהודי. את השיר יצרו המוזיקאים אופיר כהן ואבי אוחיון ועל ההפקה המוזיקלית אחראים אופיר כהן ושמעון יחיא.

== רקע וכתיבה ==
השיר נכתב והולחן על ידי אבי אוחיון ואופיר כהן, והופק על ידי אופיר כהן ושמעון יחיא. השיר עם ישראל חי נכתב בהשפעת מלחמת חרבות ברזל, וכל הכנסותיו ייתרמו לער"ן. הוא מבוסס על אמרת הכנף הנודעת "עם ישראל חי!".

== וידאו קליפ ועטיפה ==
העיצוב הגרפי של הקליפ והעטיפה עוצבו על ידי Avoxvision, חברת עיצוב גרפי, שעבדה בעבר עם גולן. על העטיפה ילדה עטופה בדגל ישראל, ומצד ימין לכותרת ניתן לראות יונת שלום. בווידאו קליפ ניתן לראות חיילים, אנשים שמחזיקים את דגל ישראל, אנשים מניחים נרות נשמה, מתנדבי איחוד ההצלה, הפגנות תמיכה בישראל ומתפללים בכותל.

נכון ליוני 2024 עומד מונה הצפיות של הקליפ על למעלה מ-22 מיליון צפיות ביוטיוב.

== מיקומי שיא ==

== ראו גם ==
* מלחמת חרבות ברזל במוזיקה

== קישורים חיצוניים ==
* 
* 
* 

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי איל גולן
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירי מלחמת חרבות ברזל
קטגוריה:סינגלים בהוצאת ליאם הפקות
רובוט צ'יקן

רובוט צ'יקן (באנגלית: Robot Chicken) היא סדרת טלוויזיה מונפשת אמריקאית, המשתמשת בהנפשת סטופ מושן. הסדרה נוצרה על ידי סת' גרין ומת'יו סנרייך עבור רצועת השידור Adult Swim של ערוץ Cartoon Network. צוות הכותבים של הסדרה, ובראשם גרין, מדבבים גם חלק גדול מהדמויות בסדרה. הסדרה זכתה בעבר בשני פרסי אנני ושישה פרסי אמי.

הסדרה ממוקדת בעיקר בפרודיות על סדרות טלוויזיה, שחקני קולנוע, מוזיקאים ומשחקי וידאו.

ידוענים שהתארחו בסדרה ותרמו את קולם לדמויות כוללים בין השאר את ג'ון האם, סיימון פג, דניאל רדקליף, ג'נה מאלון, ז'אן-קלוד ואן דאם, פרדי פרינז ג'וניור, מלאני גריפית', אשטון קוצ'ר, האלק הוגאן, פטריק סטיוארט, שרה סילברמן, וירד אל ינקוביק, קורי פלדמן, שרה מישל גלר, מילה קוניס, מארק המיל, מקולי קאלקין, סקרלט ג'והנסון, קונאן או'בריאן, דייוויד הסלהוף, יו הפנר, סטן לי, ג'ימי קימל, ויין בריידי וסת' מקפרלן.

== עונות ==

== קישורים חיצוניים ==

* 

קטגוריה:זוכי אמי - תוכניות
קטגוריה:תוכניות טלוויזיה באנגלית
קטגוריה:סדרות טלוויזיה אמריקאיות שעלו לשידור בשנות ה-2000
קטגוריה:סדרות הנפשה אמריקאיות
קטגוריה:תוכניות מערכונים בטלוויזיה
Is It Over Now?

"" (בעברית: "האם זה נגמר עכשיו?") הוא שיר של הזמרת-יוצרת האמריקאית טיילור סוויפט. השיר יצא לאור ב-27 באוקטובר 2023 על ידי חברת התקליטים ריפבליק רקורדס. השיר הוא רצועה 21 מתוך האלבום אולפן הרביעי שלה שהוקלט מחדש, .

==רקע==
"" נכתב על ידי טיילור סוויפט יחד עם ג'ק אנטונוף ב-2014. השיר מתמקד ברומן כושל המלווה "שלבים מביכים" ראשונים של מערכת יחסים חדשה. עם יציאתו ב-2023, עלו השערות שהשיר מדבר על מערכת היחסים של סוויפט ב-2012 עם הזמר הבריטי הארי סטיילס, שלפי הדיווחים הסתיימה בינואר 2013 בעקבות "סכסוך" חופשה לקריביים. כבר נאמר כי סטיילס היווה השראה לשירים "Style" ו-"Out of the Woods", שניהם חלק מהאלבום 1989. התייחסויות לכאורה למערכת היחסים כוללות את המפגש הראשון שלהם בטקס פרסי בחירת הילדים של ניקלודיאון משנת 2012, דייטים ראשונים באפריל 2012 עם הפרעות בגלל הרומן של סטיילס עם אמילי אוסטילי, ותאונת אופנועי השלג שאירעה זמן קצר לפני חג המולד 2012.

==ביקורות==

אליסה ביילי מ-Elle חשבה שסוויפט הייתה "בצורה הכי בוטה והכי פראית", והאשימה את נושא השיר בכך שהוא ממשיך הלאה "כל כך בפומבי" ורמזה לשמלה הכחולה שלבשה בזמן שיצאה מוקדם מהטיול בחופשה שלהם. לורן האף מאנטרטיינמנט ויקלי ראתה ברצועה "המשך ישיר" ל-"Out of the Woods", ה"מספקת תובנה" לגבי הרומן "הרעוע". בכתבה עבור Elite Daily, דילן קיקהאם טען כי ייתכן שסוויפט הייתה מבולבלת לגבי "סטטוס מערכת היחסים" כשכתבה את הרצועה לראשונה ב-2014, אך ענתה לשאלתה שהקשר "בהחלט נגמר עכשיו".

=== רשימות ודירוגים ===
{| class="wikitable sortable plainrowheaders" style="text-align:center;"
!ארגון
!רשימה
!דירוג
!מקור
|-
|רולינג סטון
|100 השירים הטובים ביותר לשנת 2023
|19
|<ref></ref>
|-
|בילבורד
|100 השירים הטובים ביותר של 2023: בחירות הצוות
|33
|<ref></ref>
|}

== הצלחה מסחרית ==
השיר הופיע לראשונה במקום הראשון במצעד הסינגלים הבריטי, עם סך של 4.9 מיליון השמעות בשירותי הזרמת המוזיקה, לפי חברת המצעדים הרשמית. זה מסמן את המקום הראשון השלישי בקריירה של סוויפט בבריטניה. השניים הקודמים היו "Look What You Made Me Do" ב-2017 ו-"Anti-Hero" ב-2022. השיר הוא אחד משלושת הרצועות החדשות מה-"Vault" שנכנסו ל-10 המקומות הראשונים של מצעד הסינגלים בבריטניה. באופן ספציפי, "Now That We Don't Talk" הופיע לראשונה במקום השני, ו-"" נכנס למקום החמישי.

== מיקומי שיא ==

==קישורים חיצוניים==

==הערות שוליים==

קטגוריה:שירי 2023
קטגוריה:סינגלים מ-2023
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
קטגוריה:בלדות פופ
קטגוריה:סינגלים שהגיעו למקום הראשון במצעד הבילבורד גלובל 200
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד קנדה הוט 100
המדריך לרצח לילדות טובות (סדרת טלוויזיה)

המדריך לרצח לילדות טובות (באנגלית: A Good Girl's Guide to Murder) היא סדרת טלוויזיה בריטית המבוססת על הרומן של הולי ג'קסון באותו שם, בעיבוד של פופי קוגן, בבימויה של דולי וולס, ואשר פותחה על ידי Moonage Pictures עבור BBC Three. בסדרה מככבת אמה מאיירס. צילומי הסדרה הסתיימו באוגוסט 2023.

הסדרה עלתה לשידור ב-1 באוגוסט 2024, העונה הראשונה כוללת ששה פרקים.

== רקע ==
פיפ פיץ-אמובי (אמה מאיירס) מרגישה שרצח תלמידת בית הספר המקומית אנדי בל לא נחקר מספיק ביסודיות, והרוצח שהורשע סאל סינג, אולי לא אשם. חמש שנים אחרי הרצח היא עושה עבודת גמר בנושא הרצח ומתחילה לחקור את המקרה לעומק.<ref></ref>

== דמויות ==
* אמה מאיירס בתור פיפה (פיפ) פיץ-אמובי - נערה בתיכון, חוקרת את תעלומת ההעלמות של אנדי בל
** קיטי אנדרסון - בתור פיפה הצעירה
* זאין איקבל בתור ראווי סינג - אח של סאל, עוזר לפיפה לפתור התעלומה
* אינדיה לילי דייוויס בתור אנדי בל - נעלמה לפני חמש שנים
* ראול פאטני בתור סאל סינג - היה בזוגיות עם אנדי, הודה ברצח שלה והתאבד
* אשה בנקס בתור קארה וורד - החברה הכי טובה של פיפה
* יהלי מרגלית טופול בתור לורן גיבסון - חברה של פיפה
* ג'וד מורגן-קולי בתור קונור ריינולדס- חבר של פיפה
* רייקו גוהרה בתפקיד זאק צ'ן - חבר של פיפה
* ג'ורג'יה ארון בתור אמה האטון - הייתה חברה של אנדי בל
* ג'סיקה וובר בתור נאט דה סילבה - הייתה חברה של אנדי בל
* הנרי אשטון בתור מקס הייסטינגס - היה בחבורה של סאל
* קרלה וודקוק בתור בקה בל - אחותה של אנדי בל
* יסמין אל-ח'ודהירי בתפקיד נעמי וורד- אחות של קארה, הייתה בחבורה של סאל
* מתיו ביינטון בתור אליוט וורד - מורה לספרות בבית הספר, אבא של נעמי וקארה
* ג׳קסון ביוז בתור דניאל דה סילבה - שוטר, אח של נאט דה סילבה
* אנה מקסוול מרטין בתור ליאן אמובי - אמא של פיפה
* אורלה היל בתור רובי פוקקרופט - מושא האהבה של קארה
* גארי בידל בתפקיד ויקטור אמובי - אביה החורג של פיפה
* מיטו פאניקוצ'י בתור סטלה צ'פמן
* אנאבל מוליון בתור רוזי הייסטינגס - אמא של מקס 
* אדם אסטייל בתור טובי הייסטינגס - אבא של מקס 
* מתיו חאן בתור דילן - לוקח סמים במסיבת רייב
* מאט צ'יימברס בתור ג'ייסון בל - אבא של בקה ואנדי
* אפרים OP סמפסון בתור ג'ייק לורנס - היה בחבורה של סאל ועזב

== הפקה ==
בספטמבר 2022, הפרויקט הוכרז כעיבוד טלוויזיה של BBC Three לרומן של הולי ג'קסון.<ref></ref> דולי וולס נבחרה לביים את הפרויקט מתסריט של פופי קוגן, לצד זיה אחמד, אג'וק איבירונקה ורובי תומאס. הסדרה תופק על ידי פלורנס ווקר, והמפיקים בפועל כוללים את מת'יו ריאד, מת'יו בוץ' ופרית' טיפלאדי עבור Moonage Pictures, ולוסי ריצ'ר ודניאלה סקוט-האוטון עבור ה-BBC, יחד עם וולס, הולי ג'קסון וקוגן.<ref></ref>

=== ליהוק ===
ביוני 2023, ההפקה פרסמה שאמה מאיירס וזאין איקבל לוהקו לתפקידים הראשיים של פיפ וראווי.<ref></ref>

=== צילומים ===
הצילומים התרחשו ברחבי בריסטול, בריטניה, כולל מערות רדקליף והרכבת של עמק אבון. הצילומים הסתיימו באוגוסט 2023.<ref></ref><ref></ref>

== קישורים חיצוניים ==

* 
* 

== הערות שוליים ==

קטגוריה:סדרות טלוויזיה בריטיות שעלו לשידור בשנות ה-2020
קטגוריה:BBC: תוכניות וסדרות
קטגוריה:סדרות טלוויזיה המבוססות על ספרים
קטגוריה:סדרות דרמה בריטיות
קטגוריה:תוכניות טלוויזיה באנגלית
SBSS

SBSS (Space Based Space Surveillance, מערכת להשגחת החלל באמצעות לוויינים) היא מערכת שמופעלת על ידי חיל החלל של ארצות הברית שמטרתה לשפר יכולת המדינה לגלות ולנטר עצמים במסלול סביב כדור הארץ. לפי קבלן ראשי של המערכת בואינג חלק מעצמים אלו יכולים בעתיד לסכן את היכולות של ארצות הברית בחלל.

הלוויין הראשון של המערכת SBSS-1 שוגר ב-26 בספטמבר 2010. עלות השיגור הייתה 823 מיליון $ והוא נבנה על ידי בואינג ו-Ball Aerospace & Technologies. הלוויין היה מצויד בטלסקופ של 30 ס"מ ורגש תמונות. הוא תוכנן לעבודה במשך 5.5 שנים.

לוויינים נוספים מדגם GSSAP שוגרו ב-19 באוגוסט 2016. הם נבנו על ידי Orbital Sciences Corporation. בהמשך היו שיגורים נוספים.

בשנת 2023 דווח שלוויין המערכת התקרב ללוויינים סינים לבדיקתם בקרוב. שלטונות סין דיווחו על 13 מקרים מסוג זה.

שיגורים נוספים מתוכננים לשנים 2024 ו-2027.

הנתונים המתקבלים מהמערכת מקבלים השלמה ממערכת מכ"ם ייעודית של חיל האוויר של ארצות הברית.

==רשימת לוויינים==
{| class="wikitable sortable "
|- bgcolor="#ccfccf" align="center"
|-
! scope=col | תאריך שיגור
! scope=col | לוויין
! scope=col |יצרן
! scope=col | אתר שיגור/משגר
! scope=col | משקל, ק"ג
! scope=col | הערות
|-
| 26 בספטמבר 2010|| [https://nssdc.gsfc.nasa.gov/nmc/spacecraft/display.action?id=2010-048A SBSS-1]||בואינג ו-Ball Aerospace & Technologies|| בסיס חיל האוויר ונדנברג מינוטאור 4|| 1031 ||
|-
| 28 ביולי 2014|| [https://nssdc.gsfc.nasa.gov/nmc/spacecraft/display.action?id=2014-043A GSSAP 1 (USA 253)][https://nssdc.gsfc.nasa.gov/nmc/spacecraft/display.action?id=2014-043B GSSAP 2 (USA 254)]|| Orbital Sciences Corporation|| נמל החלל קייפ קנוורל דלתא 4|| 650-700 כ"א || סיימו פעילות בשנת 2023
|-
| 19 באוגוסט 2016|| [https://nssdc.gsfc.nasa.gov/nmc/spacecraft/display.action?id=2016-052A GSSAP 3 (USA 270)][https://nssdc.gsfc.nasa.gov/nmc/spacecraft/display.action?id=2016-052B GSSAP 4 (USA 271)]|| Orbital Sciences Corporation|| נמל החלל קייפ קנוורל דלתא 4|| 650-700 כ"א ||
|-
| 21 בינואר 2022|| [https://nssdc.gsfc.nasa.gov/nmc/spacecraft/display.action?id=2022-006A GSSAP 5 (USA 270)][https://nssdc.gsfc.nasa.gov/nmc/spacecraft/display.action?id=2022-006B GSSAP 6 (USA 271)]|| Orbital Sciences Corporation|| נמל החלל קייפ קנוורל אטלס 5||650-700 כ"א ||
|}

==קישורים חיצוניים==

* [https://www.airandspaceforces.com/weapons-platforms/sbss/ תיאור המערכת]
* [https://www.eoportal.org/satellite-missions/sbss#mission-status תיאור ומטרות המערכת]
* [https://spaceflight101.com/spacecraft/gssap/ תיאור לווייני GSSAP]
* [https://space.skyrocket.de/doc_sdat/sbss-1.htm תיאור לוויין SBSS-1]
* [https://space.skyrocket.de/doc_sdat/gssap-1.htm תיאור שיגורים של לווייני GSSAP]

==הערות שוליים==

קטגוריה:לוויינים אמריקאיים
קטגוריה:לווייני ריגול
הולי ג'קסון

הולי ג'קסון (באנגלית: Holly Jackson נולדה ב-1992) היא סופרת אנגלייה של רומנים למבוגרים צעירים. היא ידועה בעיקר בזכות סדרת ספרי המדריך לרצח לילדות טובות.<ref></ref>

== חיים אישיים ==
ג'קסון גדלה בבקינגהאמשייר, אנגליה וכתבה את הרומן הראשון שלה כשהייתה בת 15.<ref name=":0"></ref>

מאוחר יותר, היא למדה באוניברסיטת נוטינגהאם, שם למדה לראשונה בלשנות ספרותית וכתיבה יוצרת, היא סיימה תואר ראשון, ולאחר מכן סיימה תואר שני באנגלית.<ref name=":0" />

== קריירה ספרותית ==
רומן הביכורים של ג'קסון המדריך לרצח לילדות טובות פורסם ב-2019, וזכה לשבחים הבאים:
* ספרי האודיו המדהימים של איגוד הספריות האמריקאי למבוגרים (2021)<ref></ref>
* מועמד לפרס Goodreads Choice לספרות לצעירים (2020)<ref></ref>
* ברשימה הקצרה לפרס YA Book (2020)<ref name=":2"></ref>
* זוכה השנה של פרסי הספרים הבריטיים (2020)<ref name=":2" />
* הספרים הטובים ביותר של בארנס ונובל של השנה (2020)<ref></ref>

לאחר הצלחת הספר הראשון כתבה ג'קסון עוד שני ספרי המשך ונובלה מקדימה אחת: ילדה טובה, דם רע (2020). טוב כמו מת (2021) ולהרוג את ג'וי (2021). מלבד ילדה טובה, דם רע, כל הספרים יצאו לאור בהוצאת הרפר קולינס. ילדה טובה, דם רע ראה אור בהוצאת Delacorte Press, והיה ברשימה הקצרה לפרס YA Book לשנת 2021.<ref></ref>

בשנת 2022, ג'קסון הוציאה את הרומן העצמאי הראשון שלה בשם חמישה שורדים, שפורסם בבריטניה על ידי Electric Monkey ובארצות הברית על ידי Delacorte Press.<ref></ref>

סדרת הטלוויזיה הבריטית בשם "המדריך לרצח לילדות טובות" המבוססת על ספרה הראשון עתידה לצאת ביולי 2024.

== ספריה ==

=== טרילוגיית המדריך לרצח לילדות טובות ===

# המדריך לרצח לילדות טובות (2019) - תורגם על ידי: יעל אכמון, בהוצאת כנרת דבורה זמיר (2022)
# ילדה טובה, דם רע (2020) - תורגם על ידי: יעל אכמון, בהוצאת כנרת דבורה זמיר (2023)
# As Good As Dead (2021)

==== נובלה ====
* Kill Joy (2021) - נובלה מקדימה לאירועים של המדריך לרצח לילדות טובות 

=== רומנים עצמאיים ===
* Five Survive (2022)
* The Reappearance of Rachel Price (2024)

== הערות שוליים ==

קטגוריה:סופרות אנגליות
קטגוריה:בוגרות אוניברסיטת נוטינגהאם
קטגוריה:בריטיות שנולדו ב-1992
קטגוריה:בריטים שנולדו ב-1992
משפחה לא מחליפים

משפחה לא מחליפים (באנגלית: Family Switch) הוא סרט קומדיה אמריקאי בבימויו של McG, שנכתב על ידי אדם סטיקיאל וויקטוריה סטרוס, ובכיכובם של ג'ניפר גארנר, אד הלמס, אמה מאיירס ובריידי נון. הסרט מבוסס על ספר הילדים משנת 2010 שעת השינה של אמא מאת איימי קרוז רוזנטל. הסרט שודר לראשונה בנטפליקס ב-30 בנובמבר 2023.<ref name=":0"></ref><ref></ref>

== דמויות ==
* ג'ניפר גארנר – ג'ס ווקר
* אד הלמס – ביל ווקר
* אמה מאיירס – סיסי ווקר
* בריידי נון – וויאט ווקר
* ריטה מורנו
* מתיאס שווייגהופר
* באשיר סלאחודין
* איליה אזורליס פאולינו
* פורצ'ן פיימסטר
* קושה רוקמור
* פול שר
* קינג באך
* פיט הולמס
* נעמי אקפריגין
* דן פינרטי
* סיירוס ארנולד

== הפקה ==
בפברואר 2021 דווח שג'ניפר גארנר תככב בסרט, שנקרא אז Family Leave.<ref></ref> בנובמבר 2022, דווח כי אד הלמס יככב אף הוא בסרט, כאשר McG ישמש כבמאי.<ref></ref> בדצמבר 2022, אמה מאיירס ובריידי נון לוהקו בתור ילדיהם של הדמויות של גארנר והלמס.<ref name=":0" />

שלב הצילומים התרחש בלוס אנג'לס בפברואר 2023, כאשר מארק ספייסר שימש כצלם.<ref></ref>

== פרסים ומועמדויות ==
{| class="wikitable sortable"
!פרס
!תאריך
!קטגוריה
!מועמד/ים
!תוצאה
!מקור
|-
!פרס בחירת הילדים של ניקלודיאון
|13 ביולי 2024
|שחקנית קולנוע אהובה
|ג'ניפר גארנר
|
|<ref name=":02"></ref>
|}

== קישורים חיצוניים ==
* 

== הערות שוליים ==

קטגוריה:סרטים על משפחות
קטגוריה:סרטי קומדיה אמריקאיים
קטגוריה:סרטי 2023
יהלי מרגלית טופול

יהלי מרגלית טופול (נולדה ב-15 במרץ 2000) היא שחקנית ומדבבת ישראלית.

== ביוגרפיה ==
מרגלית טופול היא בתם של השחקנית עדי טופול (בתם של חיים וגליה טופול) והמעבד המוזיקלי דרור מרגלית. לטופול אח ואחות.

=== דיבוב ===
מרגלית טופול החלה לדבב סרטים וסדרות טלוויזיה בשנת 2008, בהיותה בת שמונה. בין ההפקות בהן דיבבה נכללות "היכון, חידון, הופ!", "קונג פו פנדה 2", "חלומו של דולפין", "אלפא ואומגה", "גנוב על הירח", "ג'ננה בסוואנה", "כוח G", "רנגו", "פו הדוב", "אומי זומי", "חבורת הגופים", "דינו דן", "מסביב לעולם ב-50 שנה", "הממלכה הקטנה", "הנסיכה והצפרדע", "גשם של פלאפל", "קורליין ודלת הקסמים", "פלאנט 51" ו"למעלה".

=== משחק ===
ב-2022 שיחקה במחזמר "ביקור התזמורת" בלונדון בכיכובם של מירי מסיקה ואלון אבוטבול.<ref name=":0" /><ref></ref><ref></ref>

ב-2023 לוהקה לתפקיד משנה כסילקה (ססיליה קובצ'ובה) בסדרת הטלוויזיה של פיקוק "המקעקע מאושוויץ" המבוססת על ספר באותו השם.<ref></ref><ref></ref> הסדרה עלתה לשידור ב-2 במאי 2024.<ref></ref><ref></ref>

ב-2023 לוהקה לתפקיד לורן גיבסון בסדרת הטלוויזיה של נטפליקס "המדריך לרצח לילדות טובות" בכיכובה של אמה מאיירס.<ref></ref><ref></ref> הסדרה עלתה לשידור ב-1 באוגוסט 2024.

== קישורים חיצוניים ==

* 

== הערות שוליים ==

קטגוריה:שחקניות קולנוע וטלוויזיה ישראליות
קטגוריה:בוגרות בית הספר לאמנויות תל אביב
קטגוריה:בוגרי בית הספר לאמנויות תל אביב
קטגוריה:ישראליות שנולדו ב-2000
קטגוריה:ישראלים שנולדו ב-2000
קלווין דמבה

קלווין ארון א. דמבה (באנגלית: Calvin Arron A. Demba; נולד ב-9 במאי 1993) הוא שחקן, תסריטאי ובמאי בריטי.<ref></ref>

== ביוגרפיה ==
דמבה נולד בסטפני, מזרח לונדון<ref name="es nov 15"></ref> וגדל בביתנל גרין. הוא ממוצא גמבי, אפרו-אמריקאי וסקוטי.<ref></ref> מגיל 17, דמבה השתתף בהצגות בתיאטרון הנוער "Half Moon" בליימהאוס, לפני שחתם בסוכנות שחקנים בהוקסטון.<ref></ref>

== קריירה ==
דמבה התפרסם לראשונה ב-2011, כאשר לוהק לתפקיד סקוט סבקה בסבון של ערוץ 4 "Hollyoaks".<ref></ref> דמבה הופיע בסדרה במשך שנה, והצטלם 82 פרקים בתור סבקה.<ref></ref>

ב-2013 ערך דמבה את הופעת הבכורה שלו בתיאטרון, במחזה "Routes". ההצגה הועלתה בתיאטרון רויאל קורט בלונדון.<ref></ref><ref></ref>

בין השנים 2013–2014, דמבה גילם את ג'יי<ref></ref> בסדרת הדרמה הקומית של E4 "Youngers".<ref></ref><ref></ref><ref></ref>

בשנת 2015, דמבה היה מועמד לפרס "הכישרון העולה" של המגזין Evening Standard על הופעתו במחזה "The Red Lion" מאת פטריק מרבר בתיאטרון המלכותי הלאומי בלונדון.<ref></ref>

בשנת 2020, דמבה שיחק בתפקיד אנדי אוקונקו בדרמה של ה-BBC, "חיים ביחד" לצד אליסון סטדמן, ויקטוריה המילטון ואדריאן לסטר.<ref></ref><ref></ref>

בשנת 2022, דמבה כתב וביים את הסרט הקצר, "Babydolls", שהיה הבכורה שלו בבימוי, בתמיכת מכון הסרטים הבריטי.<ref></ref><ref></ref>

בשנת 2023, גילם את באז בסדרת המותחן העל-טבעי "האסדה" מבית אמזון פריים וידאו. 

בשנת 2024, הופיע בסדרת גיבורי העל של נטפליקס, "סופסל".<ref></ref>

== חיים אישיים ==
דמבה נמצא במערכת יחסים עם השחקנית האירית לואיזה הרלנד.<ref></ref>

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה בריטים
קטגוריה:תסריטאים בריטים
קטגוריה:במאים בריטים
קטגוריה:אנגלים ממוצא גמבי
קטגוריה:בריטים שנולדו ב-1993
באמצע הסרט

באמצע הסרט הוא סרט טלוויזיה ישראלי משנת 2003 בבימויו של אבי כהן שהופק עבור טלוויזיה בכבלים, עם איתן לונדנר, יעלה רם, יואב בר לב ואייל שכטר בתפקידים הראשיים.

העלילה היא על ארבעה חברים מימי הילדות שכעת הם בגיל 40 "באמצע הסרט" של חייהם. משבר אמון קשה מפרק את הידידות החזקה ביניהם.

==תקציר העלילה==
ארבעה חברים מתיישבים על השולחן הקבוע שלהם בפאב. הם חברי ילדות מאותה השכונה, חלקם נשואים ובעלי משפחות. הידידות שלהם היא חזקה והם עוזרים אחד לשני בעת הצורך. יש להם "שולחן קבוע" בפאב שם הם נפגשים ומשוחחים על בעיותיהם.
*עידו (איתן לונדנר) נשוי לליה (יעלה רם), גר בווילה נאה ולהם שני בנים. עידו הוא המבוסס בחבורה, מנהל את המפעל הגדול של אביו שמואל (אילן דר) שמראה סימנים מוקדמים של דמנציה.
*דני (יואב בר לב) הרווק בחבורה, מנהל חברה ליבוא תרופות ונעזר בסיוע הכספי של עידו.
*ירמי (אייל שכטר), בעל חברה, נשוי לאורנה (שרון מלכי-שמש) ולהם ילדה. הוא חולני ומנהל רומן עם נתי (אורית שר) בעלת משתלה ובת דודה של ליה.
*אשר (אורי הוכמן), נשווי לרונית (יעל לבנטל) ולהם בן. הוא מרגיש רגש נחיתות בפני שאר החברים ומתכונן לפתוח בעזרתם פאב.
*אייל (ערן איוניר), בעל משרד פרסום, רווק, נרתם לפרסם את הפאב של אשר.
החבורה הזאת עומדת להתפרק. בחשאי מנהל דני, רומן אינטימי עם ליה. הם מנסים להסתיר זאת ולשדר עניינים כרגיל. ליה מרגישה שדני נותן לה יחס יותר מעידו.

הרומן הזה מתגלה אט אט לחברים. אייל לא מתבייש לקבל 5000 שקל מליה כדי שישמור סוד. אפילו האבא שמואל יודע מזה. רק עידו לא יודע ולא חושד.

ירמי נפטר ונתי מגלה את הסוד לעידו. קשר החברות מתפרק, עידו עוזב את הבית ורק בסוף הוא מגיע לפגישה עם הילדים ומסכים להישאר לארוחה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|איתן לונדנר
|עידו
|
|-
|יעלה רם
|ליה
|
|-
|יואב בר לב
|דני
|
|-
|אורי הוכמן
|אשר
|
|-
|ערן איוניר
|אייל
|
|-
|אייל שכטר
|ירמי
|
|-
|אילן דר
|שמואל
|אבא של עידו
|-
|שולמית אדר
|אמא של עידו
|-
|יעל לבנטל
|רונית
|אשתו של אשר
|-
|אורית שר
|נתי
|
|-
|שרון מלכי-שמש
|אורנה
|אשתו של ירמי
|}

==קישורים חיצוניים==

*[https://www.youtube.com/watch?v=u6PyMhNK4Lw באמצע הסרט], באתר יוטיוב

קטגוריה:סרטי 2003
קטגוריה:סרטי טלוויזיה ישראליים
קטגוריה:סרטים בעברית
קטגוריה:סרטים ישראליים משנת 2003
טיין-חווי

טיין-חווי, Tianhui (בסינית: 天绘, בתרגום לעברית: תרשים שמיים) היא סדרת לוויינים סינים מסוג חישה מרחוק. הלוויין הראשון שוגר בשנת 2012. מאז שוגרו לוויינים נוספים ומתוכננים שיגורים חדשים.

הלוויינים נבנו על ידי תאגיד הטכנולוגיה בתחום החלל של סין. הם מיועדים למיפוי ובדיקת משאבי טבע לצרכים אזרחיים וצבאיים.

הלוויינים של הדור הראשון צוידו במצלמה בתחום אופטי ובתחום תת אדום. מצלמה אופטית הייתה ברגישות עד 5 מ' ומצלמה בתת-אדום עד 10 מ'. חשמל לתפקוד הלוויין סופק מ-2 פאנלים סולאריים. מדגם זו שוגרו 4 לוויינים.

שיגור לוויינים של הדור השני החל בשנת 2019. הם היו בעלי רגישות עד 3 מ'. מדור זה שוגרו 4 לוויינים ב-2 זוגות.

בשנת 2021 שוגר זוג לוויינים מדגם מתקדם לצרכים צבאיים. בשנת 2023 שוגר זוג לוויינים נוסף.

כל הלוויינים פועלים במסלול מסונכרן-שמש גובה של כ-500–600 ק"מ.

==רשימת לוויינים==
{| class="wikitable " width="800"
|- bgcolor="#ccfccf" align="center"
| תאריך שיגור|| לוויין ||אתר שיגור||הערות
|-
| 24 באוגוסט 2010|| [https://nssdc.gsfc.nasa.gov/nmc/spacecraft/display.action?id=2010-040A Tianhui 1-01 ]||מרכז שיגור הלוויינים ג'יוצ'ואן||2000 ק"ג
|-
| 6 במאי 2012|| [https://nssdc.gsfc.nasa.gov/nmc/spacecraft/display.action?id=2012-020A Tianhui 1-02 ]||מרכז שיגור הלוויינים ג'יוצ'ואן||2,000 ק"ג
|-
| 26 באוקטובר 2015|| [https://nssdc.gsfc.nasa.gov/nmc/spacecraft/display.action?id=2015-061A Tianhui 1-03 ]||מרכז שיגור הלוויינים ג'יוצ'ואן||2,000 ק"ג
|-
| 29 ביולי 2021|| [https://nssdc.gsfc.nasa.gov/nmc/spacecraft/display.action?id=2021-067A Tianhui 1-04 ]||מרכז שיגור הלוויינים ג'יוצ'ואן
|-
| 29 באפריל 2019|| [https://nssdc.gsfc.nasa.gov/nmc/spacecraft/display.action?id=2019-024A Tianhui 2-01A ][https://nssdc.gsfc.nasa.gov/nmc/spacecraft/display.action?id=2019-024B Tianhui 2-01B ]||מרכז שיגור הלוויינים טאיואן
|-
| 18 באוגוסט 2021|| [https://nssdc.gsfc.nasa.gov/nmc/spacecraft/display.action?id=2021-074A Tianhui 2-02A ][https://nssdc.gsfc.nasa.gov/nmc/spacecraft/display.action?id=2021-074B Tianhui 2-02B ]||מרכז שיגור הלוויינים טאיואן
|-
| 29 בדצמבר 2021|| [https://nssdc.gsfc.nasa.gov/nmc/spacecraft/display.action?id=2021-134A Tianhui 4-A ][https://nssdc.gsfc.nasa.gov/nmc/spacecraft/display.action?id=2021-134B Tianhui 4-B ]|| מרכז שיגור הלוויינים ג'יוצ'ואן
|-
| 9 במרץ 2023|| [https://nssdc.gsfc.nasa.gov/nmc/spacecraft/display.action?id=2023-030A Tianhui 6-A ][https://nssdc.gsfc.nasa.gov/nmc/spacecraft/display.action?id=2023-030B Tianhui 6-B ]|| מרכז שיגור הלוויינים ג'יוצ'ואן
|-
| 31 באוקטובר 2023|| [https://nssdc.gsfc.nasa.gov/nmc/spacecraft/display.action?id=2023-168A Tianhui 5-A ][https://nssdc.gsfc.nasa.gov/nmc/spacecraft/display.action?id=2023-168C Tianhui 6-B ]|| מרכז שיגור הלוויינים טאיואן
|}

==קישורים חיצוניים==
* [https://space.skyrocket.de/doc_sdat/tianhui-1.htm מידע על שיגורים ולוויין]
* [https://space.oscar.wmo.int/satelliteprogrammes/view/th_1 מידע על לווייני הדור הראשון]
* [https://spaceflightnow.com/2021/08/19/china-launches-two-radar-mapping-satellites/ מידע על לווייני הדור השני]

קטגוריה:לוויינים סינים
קטגוריה:לווייני חישה מרחוק
אשרף אל-קודרה

אשרף אל-קודרה (בערבית: أشرف القدرة; נולד ב-1973) הוא דובר משרד הבריאות של חמאס ברצועת עזה. במסגרת תפקידו הוא אמון על פרסום מידע סטטיסטי על הרוגים פלסטינים.

המידע שהוא מספק משמש מקור מידע בלעדי לתקשורת הבינלאומית ובכללה הישראלית בנוגע למספר וזהות ההרוגים במבצעי צה"ל ברצועה וכן במלחמת חרבות ברזל. המידע שמספק אל-קודרה בעזרת הצוות שלו, משמש גם את סוכנויות האו"ם וארגוני זכויות אדם, בהיעדר מקור אמין אחר. אך לפי נייר עמדה של מרכז המידע למודיעין וטרור ע"ש מאיר עמית, אל-קודרה וצוותו משמשים חלק אינטגרלי ממאמץ ההסברה והתעמולה הפלסטיני, שמנצלים את העובדה שאי-אפשר לעקוב ולהפריך את הנתונים בזמן אמת, כדי להשפיע על דעת הקהל העולמית באמצעות העלאה מלאכותית של מספר הבלתי־מעורבים בקרב הנפגעים.

==קישורים חיצוניים==

* 
* 
<div class="mw-content-ltr">
* [https://www.terrorism-info.org.il/en/20695/ Examination of the names of Palestinians killed in Operation Protective Edge – Part Two], 05.08.2014, The Meir Amit Intelligence and Terrorism Information Center (ITIC) website 
</div>

קטגוריה:פעילי חמאס
קטגוריה:רצועת עזה: אישים
קטגוריה:פלסטינים שנולדו ב-1973
Say Don't Go

"Say Don't Go" (בעברית: אמור 'אל תלכי) הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה ב-27 באוקטובר 2023 חברת התקליטים ריפבליק רקורדס, והוא נכלל באלבום ההוצאה המחודשת 1989 (Taylor's Version).

== מיקומי שיא ==

== נתוני מכירות ==

== הערות שוליים ==

קטגוריה:שירי 2023
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי דיאן וורן
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
קטגוריה:בלדות משנות ה-2020
קטגוריה:בלדות פופ
קטגוריה:בלדות רוק
קטגוריה:שירי פופ רוק אמריקאיים
קטגוריה:שירי זהב בברזיל
Now That We Don't Talk

"Now That We Don't Talk" (עכשיו כשאנחנו לא מדברים) הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה ב-27 באוקטובר 2023 חברת התקליטים ריפבליק רקורדס, והוא נכלל באלבום ההוצאה המחודשת 1989 (Taylor's Version).

== מיקומי שיא ==

== הערות שוליים ==
Suburban Legends

"Suburban Legends" (אגדות פרבריות) הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה ב-27 באוקטובר 2023 חברת התקליטים ריפבליק רקורדס, והוא נכלל באלבום ההוצאה המחודשת 1989 (Taylor's Version).

== מיקומי שיא ==

== הערות שוליים ==
פארק יויוגי

פארק יויוגי ומקדש מייג'י כפי שניתן לראות מלמעלה
רוקדים בפארק ביום ראשון, במרץ 2014
פארק יויוגי (ביפנית: 代々木公園) הוא פארק ברובע שיבויה של טוקיו, בירת יפן. הפארק ממוקם בסמוך לתחנת הרג'וקו ול. הפארק הוא יעד פופולרי בטוקיו, במיוחד בימי ראשון, אז הוא משמש למקום התכנסות למעריצי להקות רוק יפנים, להטוטנים, בדרנים, מועדוני אמנויות לחימה, קוספליי וחבורות תת-תרבות.

באביב, מבקרים בפארק אלפי אנשים על מנת לחזות בפריחת הדובדבן כחלק מפסטיבל ה.

הפארק מטופח ויש בו אזורי פיקניק, שבילי אופניים, מקומות להשכרת אופניים, מגרשי ספורט ציבוריים וגינת כלבים.

== היסטוריה ==
פארק יויוגי ניצב במקום ממנו התקיימה הטיסה המוצלחת הראשונה של המטוס הממונע ביפן על ידי קפטן ב-19 בדצמבר 1910. מאוחר יותר הפך האזור למגרש מסדרים של הצבא. מספטמבר 1945, האתר הפך לאזור שיכון קצינים אמריקאי המכונה במהלך הכיבוש האמריקאי של יפן.

האזור שימש לאירוח אולימפיאדת הקיץ של 1964 ובו שכנו הכפר האולימפי הראשי ואולם הספורט הלאומי יויוגי. הבניין הייחודי, שתוכנן על ידי , אירח את תחרויות השחייה, הצלילה והכדורסל.

ב-1967 רוב השטח שמצפון למתחם הגימנסיה ומדרום למקדש מייג'י צורף לפארק יויוגי.

יפן הגישה בקשה לארח את אולימפיאדת הקיץ 2016 בפארק יויוגי, ההצעה כללה תוכנית לפתח מחדש את פארק יויוגי ולבנות בו זירת כדורעף חדשה, אך הצעתה נדחתה והתכנית לא יצאה לפועל.

במסגרת אולימפיאדת הקיץ 2020, שנערכה בטוקיו, התקיימו בגימנסיה הלאומית יויוגי שבפארק תחרויות הכדוריד.

=== התפרצות קדחת הדנגי (2014) ===
בשנת 2014, טוקיו חוותה את אחת מההתפרצויות הקשות ביותר של קדחת הדנגי מזה 100 שנים והמקרים המתועדים הראשונים מזה 70 שנה, עם כמעט 200 מקרים מאומתים של הידבקות בקדחת. המקרה הראשון דווח ב-27 באוגוסט 2014. באמצעות טכניקות של ריצוף גנטי, מדענים קבעו שההתפרצות מקורה בפארק יויוגי. עשרות מבקרים באזור חלו במחלה, מה שהוביל לסגירת הפארק ב-4 בספטמבר. לא התגלו מקרים נוספים לאחר ה-18 בספטמבר, והפארק נפתח מחדש לציבור ב-31 באוקטובר.

== קישורים חיצוניים ==

* 
* [http://www.tokyo-park.or.jp/english/park/detail_03.html#yoyogi Tokyo Metropolitan Parks Guide, Yoyogi Information]

קטגוריה:פארקים אולימפיים
קטגוריה:טוקיו
קטגוריה:אולימפיאדת טוקיו (1964)
קטגוריה:אולימפיאדת טוקיו (2020)
מוחמד טאהא

מוחמד טאהא (בערבית: محمد طه, תעתיק מדויק: מחמד טה; 1937 – נובמבר 2014) היה ממייסדי ארגון חמאס. אביו של איימן טאהא.

טאהא, איש דת אסלאמי, חבר האחים המוסלמים שנמנה עם מייסדי חמאס ב-1987 יחד עם אחמד יאסין, נעצר במעצר מנהלי ב-2003 ושוחרר כעבור 14 חודשים, במאי 2004.

חודשים ספורים לאחר מות בנו איימן, שהיה מבכירי חמאס ומדוברי הארגון הרשמיים, ונהרג (קיימת אי-בהירות באשר לנסיבות מותו של הבן, הוא נחקר בידי חמאס באשמת שחיתות ונמסר כי הוצא להורג בעוון ריגול לטובת מצרים, אך קיימת סברה שנהרג בהפצצה ישראלית), פונה מוחמד טאהא לבית חולים בעזה בתלונה על אירוע לב, ומת כעבור ימים אחדים.

==קישורים חיצוניים==
<div class="mw-content-ltr">
* [https://www.worldbulletin.net/palestine/hamas-founder-muhammad-taha-passed-away-h148243.html Hamas founder Muhammad Taha passed away], World Bulletin. 12 November 2014
</div>

==הערות שוליים==

קטגוריה:פלסטינים שנולדו ב-1938
קטגוריה:פעילי חמאס
קטגוריה:פלסטינים שנפטרו ב-2014
בית החולים אל-קודס

בית החולים אל-קודס (בערבית: مستشفى القدس, תעתיק מדויק: מסתשפא אלקדס) הוא בית חולים בשכונה תל אל-הווא בעיר עזה שברצועת עזה.

==מיקום==
בית החולים נמצא בקרבת מתחם גדול של ארגון הסיוע אונר"א, ממזרח לקמפוס האוניברסיטה האסלאמית בעזה. הוא נמצא בבניין של שש קומות.

==היסטוריה==
בית החולים נוסד בשנת 2001 והיו בו כ-200 מיטות אשפוז. 

בית החולים נפגע במהלך מבצע עופרת יצוקה, ופונה. בתקשורת דווח שבית החולים עצמו נפגע קשות, אולם בית החולים עצמו חזר לפעילות מספר ימים לאחר התקיפות וככל הנראה עיקר הפגיעה הייתה בבניין סמוך. משלחת מבריטניה שבקרה בבית החולים בפברואר 2009 דיווחה שמחלקת הילדים בקומה העליונה נפגעה מטיל. לאחר תום המבצע הסכימו צרפת וקטר לממן את שיפוץ בית החולים ובאוקטובר 2009 קיבלו אישור מישראל לבצע את השיפוץ.

בימי מגפת הקורונה היה בית החולים אל-קודס אחד משני בתי חולים ברצועת עזה שטיפלו בחולי קורונה.

במהלך מלחמת חרבות ברזל דווח מספר פעמים על דרישה של צה"ל לפנות את בית החולים כדי למנוע נפגעים אזרחים בלתי מעורבים. מנהל בית החולים טען שכ-12,000 אזרחים מצאו מקלט בבית החולים, בנוסף לכ-400 החולים שהיו בבית החולים. ב-12 בנובמבר 2023 התנהל בפתח בית החולים קרב בין כוחות צה"ל לבין חוליית מחבלים. הסהר האדום הודיע באותו יום שבית החולים חדל לפעול בהיעדר דלק. ב-14 בנובמבר 2023 הודיע דובר צה"ל שבית החולים פונה.

==קישורים חיצוניים==

==הערות שוליים==

אל-קודס
קטגוריה:עזה: מבנים
טוקישה

טוקישה אלטגרסיה פרלטה חוארז<ref></ref> (בספרדית: Tokischa Altagracia Peralta Juárez; נולד ב-17 במרץ 1996) הידועה בכינויה טוקישה, היא ראפרית ופזמונאית דומיניקנית.<ref></ref>

לאחר שעבדה עם הצלם ריימי פאולוס, הציעו לה להיכנס לתעשיית המוזיקה. היא חתמה על חוזה הקלטות עם פאולוס מיוזיק והוציאה את סינגל הבכורה שלה "Pícala" שזכה להצלחה. בשנת 2021 היא הוציאה את הלהיט הבין-לאומי "Linda" עם רוסליה,<ref></ref> והמשיכה לשתף פעולה עם אמנים כמו ג'יי באלווין, מדונה, אנואל AA ואוזונה.<ref></ref> הטקסטים שלה מתייחסים בעיקר לפעילות מינית. טוקישה קוטלגה לעיתים קרובות כ"שנויה במחלוקת" בכלי תקשורת; המוזיקה שלה מעוררת מחלוקת וזוכה לסיקור תקשורתי מעורב.<ref></ref><ref></ref>

בשנת 2022 זכתה בפרס גראמי הלטיני בקטגוריית "אלבום השנה" על השתתפותה ב-Motomami.<ref></ref>

== קישורים חיצוניים ==

== הערות שוליים ==

קטגוריה:להט"בים
קטגוריה:מוזיקאיות
קטגוריה:נשים דומיניקניות
קטגוריה:זמרות-יוצרות
קטגוריה:זוכות פרס גראמי הלטיני
קטגוריה:ביסקסואליות
קטגוריה:יוצרי תוכן דיגיטלי ב-OnlyFans
קטגוריה:ילידות 1996
יוז'ף נמאי

יוז'ף נמאי, (במקור עד 1895 נוימן,<ref>Az engedélyt tartalmazó BM rendelet száma/évszáma: 4937/1895. Forrás: MNL-OL 30801. mikrofilm 1029. kép 3. karton. Névváltoztatási kimutatások 1895. év 10. oldal 25. sor</ref> בהונגרית:Némai József; ואץ, 17 באפריל 1862<ref></ref> – בודפשט, 9 בינואר 1945)<ref></ref> היה דוקטור לרפואה (MD) יהודי-הונגרי, רופא אף אוזן גרון, פרופסור באוניברסיטה.

== קורות חייו ==
יוז'ף נוימן נולד במשפחה יהודית כבנם של הנריק נוימן ושל מגדולנה פולאצ'ק. את לימודיו השלים באוניברסיטת בודפשט (כיום שמה אוניברסיטת אטווש לוראנד) ובאוניברסיטת וינה. הוא הוסמך כדוקטור לרפואה ב-1887. לאחר מכן עבד במחלקת גרון של בית החולים סנט רוקוש לצד אימרה נבראטיל עד סוף 1891. בשנת 1894 קיבל הסמכה כמרצה פרטי בכיר (לא חלק מהסגל) בנושא הגרון. במהלך מלחמת העולם הראשונה, הוא היה הרופא הראשי של בית החולים אוגוסטה בקסרקטין צבאי. מאוחר יותר, הוא הפך לרופא הראשי של המוסד לביטוח לאומי ההונגרי (OTI) ולרופא הפרטי של בית האופרה של בודפשט. משנת 1941 פוטר מהאוניברסיטה ולא יכול היה ללמד בגלל מוצאו היהודי (החוקים היהודיים ובמיוחד החוק היהודי השני והחוק היהודי השלישי). הוא מת בבית החולים החירום בגטו בודפשט (תשעה ימים לפני שחרור הגטו).

למחקריו על היסודות האנטומיים והפיזיולוגיים של יצירת קול ודיבור יש חשיבות רבה. מאמריו פורסמו בכתבי עת בשפה ההונגרית והגרמנית.

== חייו הפרטיים ==
אשתו הייתה אידה בראון (1860–1931), בתו של ארנולד וו. בראון.

בתו ארז'בט נמאי (אלזה נוימן, 1886–1944) הייתה רוקחת. בעלה, פרננדו ברוליה, היה מכונאי אוניות איטלקי (הם התגרשו ב-1919).

== מחקריו ופרסומיו (חלקי מאוד) ==
* החוג הרפואי של בודפשט וההיסטוריה של אגודת הסיוע הלאומית שלו (בודפשט, 1896)
* על תלונות של חולי אף (בודפשט, 1908)
* Vergleichende anatomische Studien am Kehlkopfe (ברלין, 1912) (מחקרים אנטומיים השוואתיים של הגרון (ברלין, 1912)
* על אילו תנאים אנטומיים מבוססת עליונות ייצור הקול האנושי? (בודפשט, 1913)
* כתבים על קול השירה (בודפשט, 1937)

== לקריאה נוספת ==
* זולטאן דיקאן: ההנצחה של הרופא אף אוזן גרון יוז'ף נמאי (1 באוגוסט 1998) שנתון Otorhinolaryngology, 45. גיליון 3.
* פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002,
* Magyar életrajzi lexikon II. ([https://mek.oszk.hu/00300/00355/html/ABC10888/11157.htm לקסיקון ביוגרפי הונגרי]. עורכת ראשית אגנש קניירש).
* יוז'ף סיניאי: [https://mek.oszk.hu/03600/03630/html/n/n17673.htm חייהם ויצירותיהם של סופרים הונגרים] IX. (Mircse–Oszvaldt).

== הערות שוליים ==

קטגוריה:רופאים יהודים הונגרים
קטגוריה:רופאי אף אוזן גרון יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:נספי השואה
קטגוריה:אנשי צבא אוסטרו-הונגרים במלחמת העולם הראשונה
קטגוריה:חיילים יהודים במלחמת העולם הראשונה
קטגוריה:ואץ: אישים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1862
קטגוריה:הונגרים שנפטרו ב-1945
פארינה (זמרת)

פארינה פאו פאוקר פרנקו (באנגלית: Farina Pao Paucar Franco; נולדה ב-16 בספטמבר 1986) הידועה באופן מקצועי בשם פארינה, היא ראפרית וזמרת-יוצרת קולומביאני.<ref name=":0"></ref> היא אחת מחלוצות מוזיקת הרגאטון בקולומביה והייתה האישה הראשונה שיצרה מוזיקת רגאטון בארץ עוד בשנת 2005.<ref></ref> בשנת 2017, היא הפכה לאמנית הקולומביאנית השנייה שחתמה על חוזה הקלטות עם חברת התקליטים רוק ניישן של הראפר האמריקאי ג'יי-זי.<ref name=":0" /> כיום היא מנוהלת על ידי La Commission LLC.

במרוצת השנים הוציאה להיטים כדוגמת: "", "" <small>(בהשתתפות מאלומה)</small>, "A Fuego", "", "" ו-"Las Nenas".

== דיסקוגרפיה ==
=== אלבומי אולפן ===
* 2012: Del Odio Al Amor
* 2021: FloWres

== קישורים חיצוניים ==

== הערות שוליים ==

קטגוריה:זמרי רגאטון
קטגוריה:זמרות קולומביאניות
קטגוריה:קולומביאנים ממוצא לבנוני
קטגוריה:אמני סוני מיוזיק לטין
קטגוריה:ילידות 1986
דניאלה ביאנקי (כלכלן)

דניאֶלֶה ביאנקי (באיטלקית: Daniele Bianchi; נולד ב-31 באוגוסט 1982) הוא פרופסור חבר בבית הספר לכלכלה ומימון באוניברסיטת קווין מרי בלונדון.

הוא מתמחה באקונומטריקה ובמתודות בייסיאניות. לפני תפקידו הנוכחי שימש מרצה בכיר בבית הספר לעסקים באוניברסיטת ווריק בקובנטרי. את הדוקטורט שלו השלים ב-2014 באוניברסיטת בוקוני.

==קישורים חיצוניים==
* 
* [https://www.qmul.ac.uk/sef/staff/danielebianchi.html דניאלה ביאנקי], פרופיל מרצה בכיר באתר אוניברסיטת קווין מרי בלונדון
* [https://nationalinterest.org/profile/daniele-bianchi דניאלה ביאנקי], פרופיל באתר הדו-ירחון האמריקאי "The National Interest" 

קטגוריה:ילידי 1982
קטגוריה:כלכלנים איטלקים
קטגוריה:סגל אוניברסיטת קווין מרי בלונדון
חואן קרלוס גרסיה

חואן קרלוס גרסיה בהרונה (בספרדית: Juan Carlos García Barahona; 8 במרץ 1988 – 8 בינואר 2018) היה כדורגלן הונדורסי ששיחק בעמדת המגן השמאלי בקבוצות מרתון, אולימפיה, ויגאן את'לטיק וטנריפה, ובנבחרת הונדורס.

== קריירת מועדונים ==
גרסיה גדל במחלקת הנוער של מרתון. הוא החל את הקריירה המקצוענית שלו בקבוצה הבוגרת של מרתון במסגרת ליגת העל ההונדורסית, במדיה ערך 53 הופעות ליגה והבקיע שער אחד. ב-12 ביולי 2010 חתם באולימפיה מליגת העל ההונדורסית, במדיה ערך 80 הופעות ליגה והבקיע שער אחד.

ב-26 ביולי 2013 חתם גרסיה על חוזה לשלוש שנים בוויגאן את'לטיק מהפוטבול ליג צ'מפיונשיפ. ב-24 בספטמבר ערך את הופעתו היחידה במדי המועדון, בהפסד 5-0 למנצ'סטר סיטי במסגרת הסיבוב השלישי של גביע הפוטבול ליג לעונת .

ב-10 באוגוסט 2014 הושאל גרסיה למשך עונת לטנריפה מהליגה הספרדית השנייה. שבועיים לאחר מכן נכלל בפעם היחידה בסגל הקבוצה, בהפסד 1-0 לפונפראדינה במסגרת המחזור הראשון בליגה. ב-8 בינואר 2015 חזר לוויגאן את'לטיק, לאחר שלא שיחק במדי המועדון. בתום עונת שוחרר מוויגאן את'לטיק והודיע על פרישה מכדורגל.

== קריירה בינלאומית ==
גרסיה נכלל בסגל נבחרת הונדורס לטורניר גביע הזהב 2009. ב-11 ביולי 2009 ערך את הופעת הבכורה שלו בנבחרת, בניצחון 4-0 על נבחרת גרנדה במסגרת שלב הבתים של הטורניר. זו הייתה הופעתו היחידה בטורניר. הוא היה חלק מסגל הנבחרת גם בטורניר גביע הזהב 2011, בו ערך ארבע הופעות, ובטורניר גביע הזהב 2013, בו ערך חמש הופעות. בשלוש הטורנירים הללו הודחה נבחרת הונדורס בשלב חצי הגמר.

ב-6 בפברואר 2013 הבקיע את שערו היחיד במדי הנבחרת, בניצחון 2-1 על נבחרת ארצות הברית במסגרת מוקדמות מונדיאל 2014.

הוא נכלל בסגל הנבחרת לטורניר מונדיאל 2014, וערך בו הופעה אחת, בניצחון 1-0 על נבחרת קוסטה ריקה במסגרת שלב הבתים של הטורניר.

בסך הכל ערך 39 הופעות במדי הנבחרת, בהן הבקיע שער אחד.

== מחלתו ומותו ==
ב-16 בפברואר 2015 פורסם כי גרסיה אובחן עם לוקמיה. מת ב-8 בינואר 2018.

== קישורים חיצוניים ==

== הערות שוליים ==

קטגוריה:כדורגלנים הונדורסים
קטגוריה:מגני כדורגל הונדורסים
קטגוריה:כדורגלני אולימפיה
קטגוריה:כדורגלני ויגאן את'לטיק
קטגוריה:כדורגלני טנריפה
קטגוריה:כדורגלני נבחרת הונדורס
קטגוריה:כדורגלני גביע הזהב 2009
קטגוריה:כדורגלני גביע הזהב 2011
קטגוריה:כדורגלני גביע הזהב 2013
קטגוריה:כדורגלני מונדיאל 2014
קטגוריה:הונדורסים שנולדו ב-1988
קטגוריה:נפטרים ב-2018